ΚΑΝΟΝΙΣΜΟΣ (ΕΚ) αριθ. 608/1999 ΤΗΣ ΕΠΙΤΡΟΠΗΣ της 19ης Μαρτίου 1999 σχετικά με την έκδοση πιστοποιητικών εισαγωγής μπανανών στο πλαίσιο των δασμολογικών ποσοστώσεων και παραδοσιακών μπανανών ΑΚΕ για το δεύτερο τρίμηνο του 1999 και για την υποβολή νέων αιτήσεων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 404/93 του Συμβουλίου, της 13ης Φεβρουαρίου 1993, περί κοινής οργανώσεως αγοράς στον τομέα της μπανάνας (1), όπως τροποποιήθηκε τελευταία από τον κανονισμό (ΕΚ) αριθ. 1637/98 (2), και ιδίως το άρθρο 20,

Εκτιμώντας:

ότι με τον κανονισμό (ΕΟΚ) αριθ. 2362/98 της Επιτροπής (3) θεσπίστηκαν οι λεπτομέρειες εφαρμογής του κανονισμού (ΕΟΚ) αριθ. 404/93 όσον αφορά το καθεστώς εισαγωγής μπανανών στην Κοινότητα 7

ότι το άρθρο 17 του κανονισμού (ΕΚ) αριθ. 2362/98 θεσπίζει ότι εάν, για ένα δεδομένο τρίμηνο ή για μία ή περισσότερες από τις καταγωγές που αναγράφονται στο παράρτημα Ι, οι ποσότητες για τις οποίες υποβάλλονται αιτήσεις χορηγήσεως πιστοποιητικών υπερβαίνουν αισθητά τις ενδεικτικές ποσότητες που έχουν καθοριστεί, ενδεχομένως, σε εφαρμογή του άρθρου 14, ή υπερβαίνουν τις διαθέσιμες ποσότητες, καθορίζεται ποσοστό μειώσεως που πρέπει να εφαρμόζεται στις αιτήσεις 7

ότι, σε εφαρμογή του άρθρου 14 παράγραφος 1 του κανονισμού (ΕΚ) αριθ. 2362/98, έχουν θεσπιστεί οι ενδεικτικές ποσότητες κατά την εισαγωγή για το δεύτερο τρίμηνο του 1999 από τον κανονισμό (ΕΚ) αριθ. 382/1999 της Επιτροπής (4) 7

ότι για τις ποσότητες για τις οποίες έχουν υποβληθεί αιτήσεις χορήγησης πιστοποιητικών και οι οποίες, ανάλογα με την περίπτωση, είναι μικρότερες ή δεν υπερβαίνουν αισθητά τις ενδεικτικές ποσότητες που καθορίζονται για το εν λόγω τρίμηνο, τα πιστοποιητικά εκδίδονται για τις ζητηθείσες ποσότητες 7 ότι, ωστόσο, για ορισμένες καταγωγές, οι ποσότητες υπερβαίνουν αισθητά τις ενδεικτικές ποσότητες 7 ότι πρέπει, συνεπώς, να καθοριστεί ποσοστό μειώσεως που θα εφαρμοστεί σε κάθε αίτηση χορηγήσεως πιστοποιητικού για την εν λόγω καταγωγή ή για τις εν λόγω καταγωγές 7

ότι πρέπει να καθοριστεί η μέγιστη ποσότητα για την οποία μπορούν ακόμη να υποβληθούν αιτήσεις, σε εφαρμογή του άρθρου 18 του κανονισμού (ΕΚ) αριθ. 2362/98, λαμβάνοντας υπόψη τις αιτήσεις που έγιναν αποδεκτές στο τέλος της πρώτης περιόδου υποβολής των αιτήσεων και τις διαθέσιμες ποσότητες 7

ότι οι διατάξεις του παρόντος κανονισμού πρέπει να ισχύσουν χωρίς καθυστέρηση, ώστε να επιτραπεί η κατά το συντομότερο δυνατό έκδοση των πιστοποιητικών 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης για τις μπανάνες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την εισαγωγή μπανανών, στο πλαίσιο των δασμολογικών ποσοστώσεων και παραδοσιακών μπανανών ΑΚΕ, που αναφέρονται στο άρθρο 18 του κανονισμού (ΕΟΚ) αριθ. 404/93, για το δεύτερο τρίμηνο του 1999, τα πιστοποιητικά εισαγωγής εκδίδονται:

α) για την ποσότητα που αναγράφεται στην αίτηση χορηγήσεως του πιστοποιητικού, πολλαπλασιασμένη επί τον συντελεστή μειώσεως 0,5403, επί 0,6743 και επί 0,5934 για τις αιτήσεις που αναγράφουν αντιστοίχως τις καταγωγές «Κολομβία», «Κόστα Ρίκα» και «Ισημερινός» 7

β) για την ποσότητα που αναγράφεται στην αίτηση χορηγήσεως πιστοποιητικού, για καταγωγή άλλη εκτός από τις καταγωγές που αναγράφονται στο στοιχείο α).

Άρθρο 2

Στο παράρτημα καθορίζονται οι ποσότητες για τις οποίες είναι δυνατό να υποβληθούν αιτήσεις πιστοποιητικών για το δεύτερο τρίμηνο του 1999.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Μαρτίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 47 της 25. 2. 1993, σ. 1.

(2) ΕΕ L 210 της 28. 7. 1998, σ. 28.

(3) ΕΕ L 293 της 31. 10. 1998, σ. 32.

(4) ΕΕ L 46 της 20. 2. 1999, σ. 33.

ΠΑΡΑΡΤΗΜΑ

>ΘΕΣΗ ΠΗΝΑΚΑ>